Euroopan talous- ja sosiaalikomitean lausunto aiheesta "Ehdotus neuvoston direktiivi rehukasvien siementen pitämisestä kaupan annetun direktiivin 66/401/ETY, viljakasvien siementen pitämisestä kaupan annetun direktiivin 66/402/ETY, viiniköynnöksen kasvullisen lisäysaineiston pitämisestä kaupan annetun direktiivin 68/193/ETY, vihannesten lisäys- ja taimiaineiston, lukuun ottamatta siemeniä, pitämisestä kaupan annetun direktiivin 92/33/ETY, hedelmäntuotantoon tarkoitettujen hedelmäkasvien ja niiden lisäysaineiston pitämisestä kaupan annetun direktiivin 92/34/ETY, koristekasvien lisäysaineiston pitämisestä kaupan annetun direktiivin 98/56/EY, juurikkaiden siementen pitämisestä kaupan annetun direktiivin 2002/54/EY, vihannesten siementen pitämisestä kaupan annetun direktiivin 2002/55/EY, siemenperunoiden pitämisestä kaupan annetun direktiivin 2002/56/EY ja öljy- ja kuitukasvien siementen pitämisestä kaupan annetun direktiivin 2002/57/EY muuttamisesta yhteisön vertailukokeiden osalta" (KOM(2002) 523 lopullinen – 2002/0232 CNS)



Virallinen lehti nro C 085 , 08/04/2003 s. 0043 - 0044



Euroopan talous- ja sosiaalikomitean lausunto aiheesta "Ehdotus neuvoston direktiivi rehukasvien siementen pitämisestä kaupan annetun direktiivin 66/401/ETY, viljakasvien siementen pitämisestä kaupan annetun direktiivin 66/402/ETY, viiniköynnöksen kasvullisen lisäysaineiston pitämisestä kaupan annetun direktiivin 68/193/ETY, vihannesten lisäys- ja taimiaineiston, lukuun ottamatta siemeniä, pitämisestä kaupan annetun direktiivin 92/33/ETY, hedelmäntuotantoon tarkoitettujen hedelmäkasvien ja niiden lisäysaineiston pitämisestä kaupan annetun direktiivin 92/34/ETY, koristekasvien lisäysaineiston pitämisestä kaupan annetun direktiivin 98/56/EY, juurikkaiden siementen pitämisestä kaupan annetun direktiivin 2002/54/EY, vihannesten siementen pitämisestä kaupan annetun direktiivin 2002/55/EY, siemenperunoiden pitämisestä kaupan annetun direktiivin 2002/56/EY ja öljy- ja kuitukasvien siementen pitämisestä kaupan annetun direktiivin 2002/57/EY muuttamisesta yhteisön vertailukokeiden osalta" (KOM(2002) 523 lopullinen - 2002/0232 CNS) (2003/C 85/13) Neuvosto päätti 9. lokakuuta 2002 Euroopan yhteisön perustamissopimuksen 37 artiklan nojalla pyytää Euroopan talous- ja sosiaalikomitean lausunnon edellä mainitusta ehdotuksesta. Asian valmistelusta vastannut "maatalous, maaseudun kehittäminen, ympäristö" -erityisjaosto antoi lausuntonsa 14. marraskuuta 2002. Esittelijä oli Paolo Bedoni. Euroopan talous- ja sosiaalikomitea hyväksyi 11. ja 12. joulukuuta 2002 pitämässään 395. täysistunnossa (joulukuun 11. päivän kokouksessa) seuraavan lausunnon. Äänestyksessä annettiin 92 ääntä puolesta 4:n pidättyessä äänestämästä. 1. Komission ehdotuksen pääsisältö 1.1. Viljelykasveista, kuten viljoista, perunoista, rehusta sekä öljy- ja kuitukasveista on viimeisten 25 vuoden aikana järjestetty asiaa koskevan lainsäädännön perusteella yhteisön vertailukokeita. 1.2. Tämä toiminta on lisääntynyt, koska viime vuosina on annettu hedelmien, vihannesten ja koristekasvien lisäysaineiston kaupan pitämistä koskevia uusia säädöksiä, joissa vahvistetaan mm. yksityiskohtaiset säännöt yhteisön vertailukokeille. 1.3. Tätä yhteisössä kaupan pidettävien siementen ja lisäysaineiston jälkitarkastusjärjestelmää pidetään erittäin tärkeänä välineenä jäsenvaltioiden toteuttaman kaupan pitämisen yhdenmukaistamiseksi. 1.4. Edellä mainitut kokeet on toteutettu yhteisön rahoituksella. Komission ehdotuksen tavoitteena on avoimuuden parantamiseksi vahvistaa yhteisön rahoituksen selkeä oikeusperusta sekä yhteisön rahoitustoimenpiteitä koskevat säännöt, jotta voidaan toteuttaa yhteisön vertailukokeet, jotka edellyttävät yhteisön talousarvion pakollisia menoja. 2. Yleistä 2.1. Vertailukokeiden toteuttaminen siementen ja lisäysaineiston tarkastamiseksi jälkikäteen sekä niiden säännönmukaisuuden toteamiseksi on hyvin tärkeää Euroopan unionissa. Viljojen, perunoiden, rehun sekä öljy- ja kuitukasvien jne. viljelyn tyydyttävät tulokset riippuvat nimittäin pitkälti käytetyn materiaalin laadusta ja terveydestä. 2.2. Vertailukokeiden ansiosta on myös yhdenmukaistettu siementen ja lisäysaineiston tarkastusmenetelmiä. Tämä on erittäin tärkeää, jotta taataan siementen ja lisäysaineiston vapaa liikkuvuus yhteisön alueella sekä vakuutetaan eurooppalaiset ostajat siementen ja lisäysaineiston terveydestä ja korkeasta laadusta. 3. Erityistä 3.1. Komitea voi vain tukea komission pyrkimystä vahvistaa edellä mainittuihin vertailukokeisiin suunnatun yhteisön rahoituksen selkeä oikeusperusta. 3.2. Komitea on erityisen tyytyväinen avoimuuden ja varmuuden lisäämisen tavoitteeseen ja korostaa jäsenvaltioiden todenneen, että jälkitarkastusjärjestelmä on erittäin tärkeä väline kaupan pitämisen yhdenmukaistamiseksi. 4. Päätelmät 4.1. Komitea suhtautuu myönteisesti komission ehdotukseen muuttaa kymmentä asianomaista direktiiviä, jotta vahvistettaisiin siementen ja lisäysaineiston vertailukokeiden toteuttamiseen suunnatun yhteisön rahoituksen selkeä oikeusperusta. Bryssel, 11. joulukuuta 2002. Euroopan talous- ja sosiaalikomitean puheenjohtaja Roger Briesch